अग्निपीड़ितों को दी सहायता राशि
अग्निपीड़ितों को दी सहायता राशि
धौलपुर | जिलाप्रमुख प्रतिनिधि राजपालसिंह जादौन राजाखेड़ा के गांव बसई घीयाराम में अग्निकांड से पीड़ित परिवार आमप्रिया प्रजापति के घर पहुंचे। जहां पीड़ित परिवार के हाल-चाल पूछे। पीड़ित परिवार ने बताया कि गत दिवस अज्ञात कारणों के चलते उनके घर आग लग गई जिनमें मवेशी, राेजमर्रा का सामान जलकर खाक हो गया। जिला प्रमुख प्रतिनिधि ने पीड़ित परिवार को 8100 रुपए सहायता राशि दी। इस दौरान उनके साथ में जिला परिषद सदस्य किरोरीलाल, देवेन्द्रसिंह, कप्तान सिंह, भानूप्रताप, ओमी जैन, रामवीरसिंह, देवीसिंह चोटाला, नेपाली, भप्पू सहित अन्य लोग मौजूद थे।
hin_Deva hin_Deva hin_Deva